Zavamaniry

Ny zavamaniry dia zavamananaina mitombo sy miaina ary mitombo taranaka nefa tsy afaka miala amin' ny toerana iray an-tsitrapo. Amin' ny heviny nentim-paharazana, io teny io dia ilazana zavamananaina izay tsy manana na kely famaliana ny fanairana avy amin' ny tontolo ivelany. Izany no nahatonga io teny io taloha hanambatra ny Plantae sy ny Algae (ahidrano) ary ny Fungi (holatra). Ao amin' ny sehatry ny siansa, ny teny hoe "zavamaniry" dia tsy manana heviny mazava ary ilay antsoina hoe "Fanjakan' ny Zavamaniry" na Vegetalia dia voan-kevitra efa lany andro.

Araka ny fanasokajiana ara-tsiansa mahazatra taloha, ny zavamaniry ao amin' ny fanjakana Vegetalia dia zavamananaina maro sela eokariôta (Eukaryota) faritana amin' ny fahaizany manao fôtôsentezy. Araka ny fiforonan' io teny io, ny Vegetalia dia zavamananaina isan-karazany izay "maniry" izany hoe miaina sy misakafo ary mitombo. Raha faritana ho fitambaran'ny zavamananaina fantatra amin' ny anarana hoe "zavamaniry maitso" ireo izay atao hoe Plantae, dia mamorona vondrona mônôfiletika, ahitana ny ahidrano maitso sy ny zavamaniry an-tanety, izay mahaforona ny taksônan' ny Chlorobionta. Noho izany dia anisan' ny zavamaniry ny Plantae sy ny Algae (ahidrano). Na izany aza, amin' ny hevitra filôjenetika, ary amin' ny fanasokajiana môderina, ny "fanjakan' ny Vegetalia" araka ny hevitr' io teny io nentim-paharazana dia tsy misy intsony, satria mitsinjara amin' ny klady maromaro samihafa, ary ny hoe "zavamaniry" na "vegetal" dia teny manjavozavo ankehitriny ao amin' ny fandalinana siantifika.

 Sistematika 
vignette|286x286px|Ny ahidrano maintso Ulva intestinalis
Ny Vegetalia dia famondronana pôlifiletika misy zavamananaina manao fôtôsentezy izay manana sela misy rindrina selolôzy. Mitsinjara ho zava-bondrona roa ity vondrona ity: 

 ny vondron' ny Algae (ahidrano);
 ny vondron' ny Embryophyta (zavamaniry an-tanety) izay ahitana Bryobiotina (Bryophyta na volombato sy ny Marchantiophyta na Hepaticophyta), ny Pteridophyta (ahitana ny Filicophyta na ampanga), ny Gymnospermae ary ny Angiospermae.

vignette|222x222px|Ny holatra, na dia "zavamaniry" aza dia tsy anisan' ny Vegetalia sy ny Platae.
Satria tsy manao fôtôsintezy ny holatra dia tsy natao anisan' ny Vegetalia intsony, fa mandrafitra ny fanjakana atao hoe Fungi.
vignette|237x237px|Volombato (Bryophyta) hita teo ambony vatolampy tany Nunniong, any Aostralia
Ny bôtanika, izay taranja andalinana ny "zavamaniry", dia namaritra tany am-piandohan' ny taonjato faha-21: karazana volombato 10 000 sy hepatika 4 000; karazana ampanga 20 000, izay lasa nitombo karazana hatramin' ny fiandohan' ny Karbônifera; karazana ao amin' ny Gymnospermae (Pinophyta na kônifera, Cycadales, Gnetales) 900, nitombo karazana angamba hatramin' ny nifaranan' ny Karbônifera; 300 000 karazana zavamaniry mamelana (Angiospermae), nitombo karazana hatramin' ny Kretase.

Mamorona vondrona pôlifiletika ny ahidrano: anisan' ny Plantae ny sasany (Glaucophyta na ahidrano maitso sy Rhodophyta na ahidrano mena, sns.) fa ny hafa kosa tsy anisan' ny Plantae (Phaeophyceae na ahidrano manja sy Bacillariophyta na diatômea izay Heterokonta). Izany no nahatonga ny bôtanika nandao tsikelikely ny teny hoe Vegetal na "zavamaniry" izay nanjary tsy mazava loatra.

 Jereo koa 

 Lisitry ny taovan-javamaniry

 Zavamananaina
 Plantae
 Biby

 Ahidrano
 Volombato 
 Ampanga
 Holatra

 Loharano sy fanamarihana 
Sokajy:Zavamaniry